stanford-oval/wikipedia huggingface dataset:
פטריסיו איילווין
נשיא צ'ילה

ביום 11 במרץ 1990 קיבל לידיו פטריסיו איילווין את מוסרות השלטון מאוגוסטו פינושה בקונגרס שבולפראיסו ומונה לכהונה בת ארבע שנים בלבד (באופן מסורתי נמשכו כהונות הנשיאות בצ'ילה שש שנים).
בתחילת דרכו של השלטון הדמוקרטי נאלץ איילווין לעבוד עם מנגנון ששימר מאפיינים רבים של המשטר הצבאי. אף על פי שקואליציית המפלגות למען הדמוקרטיה זכתה במרבית קולות הבוחרים לפרלמנט, כתוצאה משיטת הבחירות הדו-שמית (sistema binominal) הנהוגה בצ'ילה וקיומם של סנטורים ממונים (senadores designados), שאינם נבחרים, לא הצליח איילווין לחוקק את התיקונים המיוחלים בחוקה ואילו השלטון המקומי נותר בידי אישים שמונו בידי המשטר הצבאי, עד שהוחלפו בבחירות לרשויות המקומיות שהתקיימו לראשונה ביוני 1992.
איילווין משל בזהירות ושמר על קשרים עם הצבא, שפינושה המשיך לעמוד בראשו. על אף שחדל מלהשתתף בשלטון המשיך הצבא להיות שחקן פוליטי בעל חשיבות והקפיד להביע את התנגדותו למדיניויות אחדות שביקשה "הקואליציה" לקדם באמצעות מקרי התקוממות קטנים בשנים 1991 ו-1992.
באווירה זו הוקמה הוועדה הלאומית לאמת ולפיוס (Comisión Nacional de Verdad y Reconciliación) שמונתה על מנת לחקור ולהבהיר את מקרי הפרת זכויות האדם במהלך שנות המשטר הצבאי. הוועדה נדחתה על ידי הצבא, אולם ב-4 במרץ 1991, הציגה הוועדה את ממצאיה בדו"ח רטיג, על שם ראול רטיג שעמד בראשה. בנאומו של הנשיא בטלוויזיה הסב את תשומת הלב לממצאי הדו"ח, ביקש את סליחת בני משפחות הקורבנות בשם האומה, הכריז על אמצעים לתיקון נפשי וכספי לקורבנות ובני משפחותיהם, והביע את שאיפת המדינה כי הפרות דומות של זכויות אדם לא יחזרו בעתיד.
במישור הכלכלי ביקש איילווין לנצל את הרווחים מעליית מחירי הנחושת והתוצרת החקלאית, שהזניקו את הכלכלה כולה, ולהביא לשינויים במדיניות המיסוי על מנת להגדיל את ההוצאה הציבורית ולשפר את חלוקת ההכנסה. כתוצאה מכך ירד שיעור העניים בחברה הצ'יליאנית מ-38.75% לכדי 27.5%. משטרו של איילווין העביר את "החוק הילידי" (Ley Indígena) ב-5 באוקטובר 1993 שהכיר לראשונה בעמים הילידים וכונן את החברה הלאומית לפיתוח ילידי (Corporación Nacional de Desarrollo Indígen) שמטרתה לקדם חקיקה למען פיתוחן של קבוצות אלו. חקיקה נוספת, ושינויים במבנה הממשלה יצרו את משרד התכנון ושיתוף הפעולה (Ministerio de Planificación y Cooperación) ואת קרן הסולידריות וההיפוך החברתי (Fondo de Solidaridad e Inversión Social) לקידום חקיקה חברתית. חקיקה נוספת התמקדה באיכות הסביבה.
בשנת 1993 התקיימו בחירות חדשות לנשיאות, לבית הנבחרים ולמחצית הסנאט. אדוארדו פריי רואיס-טאגלה (Frei Ruiz-Tagle), בנו של הנשיא לשעבר אדוארדו פריי מונטאלבה ואיש מפלגת הדמוקרטים הנוצריים גם כן, זכה בקולם של כ-58% מהבוחרים. ארתורו אלסנדרי בסה (Alessandri Besa), מועמד הימין במסגרת האיחוד למען הקידמה (Unión por el Progreso), זכה בכ-24% בלבד.
לאחר הנשיאות

בשנת 1995 פעל איילווין לקיומה של פסגת האו"ם על עוני וכן ייסד ארגון הפועל לחיסול העוני ולחיזוק האתיקה בפוליטיקה.
איילווין קיבל תוארי כבוד מאוניברסיטאות באוסטרליה, קנדה, קולומביה, צרפת, איטליה, יפן, פורטוגל, ספרד וארצות הברית, וכן משבע אוניברסיטאות צ'יליאניות. בשנת 1997 העניקה מועצת אירופה לאיילווין, יחד עם מארי רובינסון, נשיאת אירלנד לשעבר, את פרס צפון-דרום על תרומתם לחיזוק זכויות אדם, דמוקרטיה ושיתוף פעולה בין אמריקה הלטינית ואירופה. בשנת 1998 קיבל איילווין את פרס ג'יי וויליאם פולברייט להבנה בינלאומית.
איילווין מת ב-19 באפריל 2016, בסנטיאגו.
עונת השמחות

| --- | --- |

 בימוי:  קליאה דובאל 
 תסריט:  קליאה דובאל, מרי הולנד 
 שחקנים ראשיים:  קריסטן סטיוארט   מקנזי דייוויס   אליסון ברי   אוברי פלזה   דן לוי   ויקטור גרבר   מרי סטינבורגן
 מוזיקה:  Amie Doherty 
 צילום:  ג'ון גולסריאן 
 מדינה:  ארצות הברית 
 חברה מפיצה:  סרטי סוני, הולו 
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  25 בנובמבר 2020
 משך הקרנה:  102 דק' 
 שפת הסרט:  אנגלית 
 סוגה:  קומדיה רומנטית, סרט להט"בי, סרט חג המולד 
 הכנסות באתר מוג'ו:   happiestseason
 דף הסרט ב־IMDb
 
עונת השמחות (באנגלית: Happiest Season) הוא סרט דרמה־קומדיה רומנטית אמריקאי משנת 2020 שביימה קליאה דובאל. בסרט מככבים קריסטן סטיוארט, מקנזי דייוויס, אליסון ברי, אוברי פלזה, דן לוי, מרי הולנד, ויקטור גרבר ומרי סטינבורגן.
הסרט הופק על ידי סרטי טריסטאר, הסרט יצא לאור בארצות הברית ב-25 בנובמבר 2020 על ידי הולו, ובהפצה בינלאומית ב-26 בנובמבר על ידי הוצאת סרטי סוני.
תקציר העלילה

צעירה (אבי הולנד) מתכננת להציע נישואין לבת זוגה הרפר במסיבת החגים השנתית של משפחתה. אך בנסיעה לבית ההורים של חברתה היא מבינה שבת זוגה עדיין לא יצאה מהארון בפני הוריה השמרנים.
מכאן מתחיל הסיפור להתגלגל כאשר הרפר מספרת למשפחתה שאבי היא יתומה שנזקקת למשפחה מארחת לחגים. ואבי נאלצת להתמודד עם האקס והאקסית של הרפר ומשפחתה.
בשלב מסוים אבי לא בטוחה באיזה הרפר היא התאהבה ורוצה לעזוב באמצע המסיבה.
הרפר רודפת אחריה ושם אחותה מגלה את הסוד ורוצה לספר לכולם אך הרפר מתחילה לריב איתה. והם מתפרצים באמצע המסיבה ורבים לפני כל המוזמנים. ביניהם התורמת של מסע הבחירות של האבא לראשות העירייה.
הרפר מאשרת את העניין לאחר מכן אך אבי עוזבת ולבסוף לאחר שההורים מבינים שאי אפשר לגדל ילדים לשלמות. אבי חוזרת.
צוות השחקנים

קריסטן סטיוארט בתור אביגיל "אבי", בת זוגה של הרפר
מקנזי דייוויס בתור הרפר קלדוול, בת זוגה של אבי
מרי סטינבורגן בתור טיפר קלדוול, אמה של הרפר
ויקטור גרבר בתור טד קלדוול, אביה של הרפר
אליסון ברי בתור סלואן קלדוול, אחותה של הרפר.
אוברי פלזה בתור ריילי, בת זוגה לשעבר של הרפר
דן לוי בתור ג'ון, ידידה של אבי
מרי הולנד בתור ג'יין קלדוול, אחותה של הרפר
אנה גאסטייר בתור זליה
ברל מוזלי בתור אריק, בעלה של סלואן
סראיו בלו בתור קרולין
ג'ייק מקדורמן בתור קונור, בן זוגה לשעבר של הרפר
קליאה דובאל בתור ג'ורג'יה, בת זוגה לשעבר של אבי
לורן לפקוס בתור דונה
טימותי סימונס בתור גרג
הפקה > פיתוח

באפריל 2018 רכשה חברת סרטי טריסטאר את זכויות ההפצה העולמיות לסרט, כשקליאה דובאל אמורה לביים על בסיס תסריט שכתבה יחד עם מרי הולנד.
הפקה > ליהוק

בנובמבר 2018, קריסטן סטיוארט חתמה על השתתפותה בסרט, כשמקנזי דייוויס הצטרפה לצוות השחקנים בינואר 2019. צוות השחקנים שנותר הושלם בינואר 2020, עם הצטרפותם של מרי סטינבורגן, ויקטור גרבר, אליסון ברי, אוברי פלזה ודן לוי.
הפקה > צילומים

שלב הצילומים החל ב־21 בינואר 2020 בפיטסבורג והסתיים ב-28 בפברואר 2020, זמן קצר לפני שתעשיית הקולנוע הוקפאה בגלל מגפת הקורונה.
הפצה

הסרט צפוי לצאת לאור באופן דיגיטלי בארצות הברית ב-25 בנובמבר 2020 על ידי הולו. בעבר הוא נקבע להוצאה קולנועית ב-20 בנובמבר 2020, ומאוחר יותר נקבע ל-25 בנובמבר, לפני שנרכש על ידי הולו עקב מגפת הקורונה. הסרט עדיין יופץ באופן בינלאומי על ידי הפצת סרטי סוני וסרטי טריסטאר. הפסקול המקורי של הסרט יצא לאור ב-6 בנובמבר 2020 באמצעות וורנר רקורדס וכולל, בין היתר, שירים של אן-מארי, ביבי רקסה וסיה.
ביקורות

אתר הביקורות Rotten Tomatoes מחזיק בציון של 93% בהתבסס על 29 ביקורות, עם דירוג ממוצע של 7.8/10. ב-Metacritic יש ציון ממוצע משוקלל של 69 מתוך 100 בהתבסס על 13 ביקורות, מה שמצביע על "ביקורות חיוביות בדרך כלל".
הערות שוליים

↑  Galuppo, Mia (22 בינואר 2020). "Mary Steenburgen, Dan Levy Join Kristen Stewart in Gay Rom-Com 'Happiest Season'". The Hollywood Reporter. נבדק ב-28 בפברואר 2020. {{cite web}}:  (עזרה)
↑  Fleming Jr, Mike (20 באפריל 2018). "TriStar To Distribute 'Happiest Season' Comedy From Clea DuVall & Mary Holland". Deadline Hollywood. נבדק ב-26 באוגוסט 2019. {{cite web}}:  (עזרה)
↑  Kroll, Justin (27 בנובמבר 2018). "Kristen Stewart to Star in TriStar's 'Happiest Season' (EXCLUSIVE)". Variety. נבדק ב-26 באוגוסט 2019. {{cite web}}:  (עזרה)
↑  McNary, Dave (24 בינואר 2019). "Mackenzie Davis Joins Kristen Stewart in Romantic Comedy 'Happiest Season'". Variety. נבדק ב-26 באוגוסט 2019. {{cite web}}:  (עזרה)
↑  'Happiest Season': Mary Steenburgen, Victor Garber, Aubrey Plaza, Alison Brie, Dan Levy & More Round Out TriStar Comedy
↑  "Kristen Stewart's 'Happiest Season' Movie Casting Call TriStar Pictures Casting Call". Project Casting. 15 בינואר 2020. נבדק ב-19 בינואר 2020. {{cite web}}:  (עזרה)
↑  Sciullo, Maria (8 בינואר 2020). "Kristen Stewart film 'Happiest Season' to shoot in Pittsburgh later this month". Pittsburgh Post-Gazette. נבדק ב-19 בינואר 2020. {{cite web}}:  (עזרה)
↑  Donnelly, Matt (19 באוקטובר 2020). "Sony's Rom-Com 'Happiest Season' Skips U.S. Theaters for Hulu Debut". Variety. נבדק ב-19 באוקטובר 2020. {{cite web}}:  (עזרה)
↑  Stewart, John (15 במאי 2019). "Kristen Stewart's 'Happiest Season' Sets November Release". theslanted.com. נבדק ב-15 במאי 2019. {{cite web}}:  (עזרה)
↑  Couch, Aaron (24 בינואר 2020). "Tom Holland's 'Uncharted' Moves Back 3 Months to 2021". The Hollywood Reporter. נבדק ב-24 בינואר 2020. {{cite web}}:  (עזרה)
↑  "Happiest Season (Original Motion Picture Soundtrack)". Apple Music. נבדק ב-8 בנובמבר 2020. {{cite web}}:  (עזרה)
↑  "Happiest Season". Rotten Tomatoes. נבדק ב-19 בנובמבר 2020. {{cite web}}:  (עזרה)
↑  "Happiest Season". Metacritic. נבדק ב-19 בנובמבר 2020. {{cite web}}:  (עזרה)
פאל הארי

| --- | --- |
קברו של הביוכימאי פאל הארי, פרופסור באוניברסיטה, בודפשט. בית הקברות היהודי ברחוב קוזמה: 5B-11-25. ושל רעייתו דורה פרלמוטר
קברו של הביוכימאי פאל הארי, פרופסור באוניברסיטה, בודפשט. בית הקברות היהודי ברחוב קוזמה: 5B-11-25. ושל רעייתו דורה פרלמוטר
 לידה:  29 באוגוסט 1869 פשט 
 פטירה:  10 במאי 1933 (בגיל 63) בודפשט, ממלכת הונגריה 
 מקום קבורה:  בית הקברות היהודי ברחוב קוזמה 
 שם לידה:  Hirschel Pál 
 תפקידים:  ביוכימאי, רופא 
 
פאל הארי (במקור פאל הירשל, בהונגרית: Hári Pál; פשט, 29 באוגוסט 1869 – בודפשט, 10 במאי 1933) היה רופא יהודי-הונגרי, ביוכימאי, פרופסור באוניברסיטה. הוא היה אחיינו של אגושט קאהן, רופא עיניים, פרופסור.
קורות חיים

פאל הארי נולד במשפחה יהודית כבנם של הנריק הארי (הירשל) (1832–1915) סוחר דגן, ושל רוזליה מילר. הוא סיים את לימודי הרפואה באוניברסיטאות בבודפשט ובווינה בשנת 1894. מאותה השנה עבד במכון לכימיה רפואית. בשנת 1906 הפך למרצה לאבחון בכימיה רפואית. בשנת 1915, כמרצה בכיר, מונה לראש המחלקה לכימיה רפואית ולפתולוגיה בבודפשט. משנת 1919 היה פרופסור. הוא פיתח את המתודולוגיה של הקלורימטריה. ערך מחקר משמעותי בנושא המטבוליזם, ניתוח ספקטרופוטומטרי של המוגלובין ונגזרותיו. פאל הארי הוא אחד ממייסדי המחקר הביוכימי בהונגריה. גיסו היה רופא הילדים ארנה דויטש שניספה בשואה.
קברו נמצא בבית הקברות היהודי ברחוב קוזמה (5B-11-25).
עבודותיו

ספיגת ברזל בקיבה ובתריסריון (בודפשט, 1899)
חקירות בפיזיולוגיה של ויסות החום (אגר, 1908)
נתונים על חילוף החומרים של יונקים בשנת חורף (בודפשט, 1909)
השפעת עירוי הדם על זרימת החומרים והאנרגיה (Eger, 1910)
ספר לימוד של חיים ופתולוגיה (בודפשט, 1913)
לקריאה נוספת

לקסיקון ביוגרפי הונגרי 1978–1991
לקסיקון יהודי הונגרי
לקסיקון ביוגרפיה רפואית הונגרית
זולטאן אסודי: פאל הארי (שבועון רפואי, 1959)
י. סקאץ'.: לזכרו של פאל הארי (שבועון רפואי, 1983)
אנדראש גרגיי: לקסיקון של רופאים יהודים הונגרים מפורסמים. בודפשט, מכבי, 2001.
פאל גויאש: חייהם ויצירותיהם של סופרים הונגרים
הלקסיקון של העידן האחרון של הונגריה. בודפשט, 1930
הלקסיקון החדש של רוואי 2002 ISBN 963-927-268-X
לקסיקון ביוגרפי הונגרי חדש מסת"ב 963-547-414-8
הערות שוליים

↑  "Születési bejegyzése a pesti neológ izraelita hitközség születési akv. 958/1869. folyószáma alatt".
↑  Gyászjelentése
↑  "Hári Henrik halotti bejegyzése a Budapest V. kerületi állami halotti akv. 173/1915. folyószáma alatt".
↑  Halálesete bejegyezve a Bp. VI. ker. állami halotti akv. 1032/1933. folyószám alatt.
| --- | --- |
בקרת זהויות :  NLI: 987007403777005171  BIBSYS: 90578213  CiNii: DA14573231  GND: 11749822X  ISNI: 0000 0000 1334 2959  NTA: 068009992  RERO: 02-A003395394  SUDOC: 224775618  VIAF: 13086297   WorldCat (עם VIAF): 13086297
פנגסיוס ענק

| פנגסיוס ענק |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: שפמנונאים
משפחה:: שפמנוני כריש
סוג:: Pangasius
מין:: פנגסיוס ענק
שם מדעי
 Pangasius sanitwongsei ‏Smith, 1931

דייגים ששלו דג פנגסיוס ענק בתאילנד.
פנגסיוס ענק (שם מדעי: Pangasius sanitwongsei) הוא מין של דג גדול מהמשפחה שפמנוני כריש. הוא מצוי בנהרות המקונג וצ'או פראיה שבתאילנד.
דג זה הוא אחד מהגדולים שבבני סדרת השפמנונאים והוא מגיע לאורך מרבי של 3 מטר ולמשקל של 300 ק"ג. הדג כחול-אפור עם מבנה גוף המזכיר כרישים. לדג שפם קטן וסנפירי שת גבוהים.
הוא חי בנהרות סביב הקרקעית ומתרבה קצת לפני עונת המונסון. הדגים הגדולים והצעירים ניזונים מסרטנים ומדגים קטנים יותר.
הדג מצוי בסכנת הכחדה עקב פגיעה בנהרות בהם חי ועקב דיג יתר.
הערות שוליים

↑  פנגסיוס ענק באתר הרשימה האדומה של IUCN
פאל שמיט

פאל שמיט (בהונגרית: Schmitt Pál; נולד ב-13 במאי 1942) הוא פוליטיקאי הונגרי, ספורטאי בעברו בעל שתי מדליות זהב אולימפיות, ונשיא הונגריה בשנים 2010–2012.
לאחר שהתברר שהעתיק את עבודת הדוקטורט שלו, נשלל ממנו התואר ב-29 במרץ 2012, וב-2 באפריל הודיע לפרלמנט ההונגרי כי הוא מתפטר מתפקידו כנשיא הונגריה.
ביוגרפיה

שמיט היה סייף מוצלח בנעוריו. הוא זכה פעמיים ברציפות במדליית זהב בתחרות דקר קבוצתי במשחקים האולימפיים, במקסיקו סיטי 1968 ובמינכן 1972.
את דרכו הפוליטית התחיל בשנת 1990 בתור שגריר. הוא כיהן כסגן נשיא הפרלמנט האירופי בשנים 2010-2009, ולאחר מכן כיהן תקופה קצרה כיושב ראש האספה הלאומית של הונגריה. באותה שנה נבחר לנשיאות הונגריה והושבע לתפקיד ב-6 באוגוסט 2010.
שערוריית העתקת עבודת הדוקטורט

ב-11 בינואר 2012 פרסם שבועון כלכלי פוליטי הונגרי (HVG) ששמיט העתיק את עבודת הדוקטורט שלו. ב-29 במרץ אותה שנה בוטל תוארו האקדמי, לאחר שהתבררה נכונות העובדות. גם הוועד האולימפי הבינלאומי ביקש לקבל את המידע, ודוברו מסר שהחומר יילמד ויופקו מסקנות. מספר ימים אחר כך, ב-2 באפריל, הוא התפטר מתפקיד הנשיא.
פולי אדמס

| --- | --- |
אין תמונה חופשית
 לידה:  27 באוגוסט 1939 (בת 85) צ'יצ'סטר, הממלכה המאוחדת 
 מדינה:  הממלכה המאוחדת 
 מקום לימודים:  האקדמיה המלכותית לאמנות הדרמה (1958) 
 צאצאים:  סוזאנה הרקר, קרוליין הרקר 
 פרופיל ב-IMDb
 
פולין "פולי" אדמס (באנגלית: Pauline "Polly" Adams; נולדה ב-27 באוגוסט 1939) היא שחקנית אנגלייה הידועה מהופעותיה בתיאטרון באנגליה ובארצות הברית, ומהופעתה בתפקיד גברת בראון בסדרת הטלוויזיה "Just William".
הופעת הבכורה שלה בברודוויי הייתה בשנת 1975 בתפקיד גרייס הרקאוויי בהפקה מחודשת עטורת השבחים של המחזה "London Assurance". על תפקיד זה הייתה אדמס מועמדת לפרס דרמה דסק (אנ'). עוד שיחקה בברודוויי במחזה "Zalmen or The Madness of God" ובמחזה "Bedroom farce".
ביוגרפיה

אדמס נולדה בצ'יצ'סטר שבמחוז סאסקס. היא הופיעה בהפקות שונות בתיאטראות בלונדון כמו ה"אולד ויק", להקת התיאטרון של אוקספורד, תיאטרון המפסטד, התיאטרון המלכותי הלאומי, תיאטרון גריניץ', תיאטרון היימרקט, ליריק המרסמית, תיאטרון הגלוב, תיאטרון קווינס, תיאטרון פיקדילי, תיאטרון סבוי והלהקה השייקספירית המלכותית.
בין השאר הופיעה אדמס במחזות "The Chiltern Hundreds" מאת ויליאם דאגלס-יום, "Time and the Conways" מאת ג'. ב. פריסטלי, "חודש בכפר" מאת טורגנייב, "פיגמליון", "'Tis Pity She's a Whore" מאת ג'ון פורד, "A Small Family Business" מאת אלן אייקבורן, "Tons of Money" מאת ויל אוונס וארתור ולנטיין, "Plunder" מאת בן טרוורס, "The Philanderer", "רביזור", "Benefactors" מאת מייקל פריין, "הדבר האמיתי" מאת טום סטופארד, "Present Laughter" מאת נואל קאוורד, "חשיבותה של רצינות", "Hay Fever", "הסוחר מוונציה", "Private Lives" מאת קאוורד, "The Complaisant Lover" מאת גרהם גרין והמחזה "Relatively Speaking" מאת אייקבורן.
אדמס שיחקה בטלוויזיה בבריטניה והופיעה בתוכניות כמו "סיפורי המסתורין של רות' רנדל", "צל של ספק", הסדרה "רק ויליאם", במיני-סדרה "The Cinder Path", בפרק "רצח בבית הכומר" מסדרת סרטי מיס מארפל על פי ספריה של אגאתה כריסטי, בסדרת הדרמה התקופתית "על אדונים ומשרתים", בסדרה "The First Churchills", בעיבוד לרומן "שלל פוינטון" ובסדרה "גאווה ודעה קדומה" עיבוד לרומן מאת ג'יין אוסטן. בקולנוע שיחקה בסרטים "Kisna" וב-"A Woman of the North".
ביוגרפיה > חיים אישיים

בנותיה של אדמס סוזאנה וקרוליין הרקר הן שחקניות. אדמס גילמה את הדמות של ג'יין בנט בסדרת הטלוויזיה "גאווה ודעה קדומה" משנת 1967, ובתה סוזאנה שיחקה באותו תפקיד בסדרה באותו שם משנת 1995. אדמס גרה באיצ'נור (אנ').
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1959 |  | The Two Charleys | ג'סי | בפרק "Canteen Capers" |
| 1962 |  | Suspense | מיס איטון | בפרק "Killer in the Band" |
| 1964 |  | Never Put It in Writing | פקידת קבלה |  |
| 1964-1965 |  | Compact | ג'וליה פרסטון | סדרת טלוויזיה |
| 1967 | גאווה ודעה קדומה | Pride and Prejudice | ג'יין בנט |  |
| 1968 |  | Sexton Blake | ברברה מיין | סדרת טלוויזיה |
| 1968 |  | ITV Playhouse | קאול | בפרק "Neutral Ground" |
| 1969 |  | Who-Dun-It | דלפין מיניבר | בפרק "Crime at the Panto" |
| 1969 |  | The First Churchills | הנרייטה גודולפין / הנרייטה צ'רצ'יל | מיני-סדרה |
| 1970 | שלל פוינטון | The Spoils of Poynton | מגי | מיני-סדרה |
| 1970 |  | She Follows Me About | בני | סרט טלוויזיה |
| 1971 |  | From a Bird's Eye View | בטי | בפרק "Millie's Moveable Feast" |
| 1972 |  | With These Hands... | אן |  |
| 1972 |  | Villains | אמא | בפרק "Sand Dancer" |
| 1973 |  | The Dick Emery Show |  | סדרת טלוויזיה (פרק אחד) |
| 1974 |  | ITV Sunday Night Theatre | ג'קי | בפרק "Only the Other Day" |
| 1974 |  | Armchair Cinema | אנה | בפרק "Sea Song" |
| 1975 |  | Three Comedies of Marriage |  | בפרק "One of the Family" |
| 1975 | על אדונים ומשרתים | Upstairs, Downstairs | גברת פולי מריווייל | בפרק "Such a Lovely Man" |
| 1976 |  | BBC Play of the Month | מרגרט אורמה | בפרק "Loyalties" |
| 1976 |  | Private Lives | סיביל צ'ייס | סרט טלוויזיה |
| 1977 |  | Devenish | פרודנס דווניש | בפרק "The Great American Job" |
| 1978 |  | The Sunday Drama | אלואיז גיינסבורו | בפרק "The Marrying Kind" |
| 1980 |  | Bedroom Farce | ג'אן | סרט טלוויזיה |
| 1981 |  | Goodbye Darling | פיליפה | בפרק "Daisy" |
| 1984 |  | The Fainthearted Feminist | איירין | סדרת טלוויזיה |
| 1984 |  | Winter Sunlight | ג'יין | מיני-סדרה |
| 1986 |  | Executive Stress | אוליב | סדרת טלוויזיה |
| 1986 | גברת מארפל | Miss Marple: The Murder at the Vicarage | אן פרותרו | בפרק "רצח בבית הכומר" |
| 1986 |  | L'étincelle | קתרין |  |
| 1989 |  | Sob Sisters | דורותי | סדרת טלוויזיה |
| 1991 | סיפורי המסתורין של רות רנדל | Ruth Rendell Mysteries | מלני דירבורן | בפרק "Murder Being Once Done" |
| 1992 | מדשאת הקמומיל | The Camomile Lawn | שרה | מיני-סדרה |
| 1993 |  | Bonjour la Classe | ג'ין הליפקס | סדרת טלוויזיה |
| 1993 |  | Alleyn Mysteries | מילדרד פוטר | בפרק "Death in a White Tie" |
| 1994 |  | A Dark Adapted Eye | הלן | סרט טלוויזיה |
| 1994 |  | The Cinder Path | פלורנס צ'פמן | מיני-סדרה |
| 1994-1995 |  | Just William | גברת בראון | סדרת טלוויזיה |
| 1996 | צל של ספק | Element of Doubt | אלן |  |
| 2002 |  | Falling Apart | אמא של קלייר | סרט טלוויזיה |
| 2005 |  | Kisna: The Warrior Poet | ליידי קתרין |  |
| 2006 |  | Tom's Christmas Tree | הדודה אם | סרט טלוויזיה |
| 2009 | קינגדום | Kingdom |  | סדרת טלוויזיה (פרק אחד) |
הערות שוליים

↑  Polly Adams at the Internet Broadway Database
↑  Polly Adams at the Internet Movie Database
פאל וידור

| --- | --- |
אין תמונה חופשית
 לידה:  22 בפברואר 1909 ארז'בטווארוש, הונגריה 
 פטירה:  1945 (בגיל 35 בערך) גרמניה הנאצית בוכנוואלד, גרמניה הנאצית 
 מדינה:  ממלכת הונגריה 
 השכלה:  אוניברסיטת אטווש לוראנד (1932)  בית המדרש לרבנים בבודפשט 
 
פאל וידור (במקור ויינר, בהונגרית: Vidor Pál; בודפשט, 22 בפברואר 1909 – מחנה הריכוז בוכנוולד, 1945) היה רב בבודה, מרצה וסופר.
ביוגרפיה

וידור פאל הוא בנם של וידור (ויינר) גזה (1882–1945) עורך דין ושל ארז'בט רייך (1885–1972). הוא סיים את לימודיו בפקולטה למדעי הרוח של אוניברסיטת פאזמאני פטר (כיום אוניברסיטת אטווש לוראנד) ובבית המדרש לרבנים בבודפשט. בשנת 1932 קיבל תואר דוקטור במדעי הרוח וסמיכה לרבנות במרץ 1934. בספטמבר 1935 נבחר לרב בית הכנסת בדרך ז'יגמונד (כיום בית הכנסת בדרך פרנקל לאו) בקהילת בודה. הוא שם דגש מיוחד על תוכניות לילדים ולנוער ולכן מילא תפקיד חשוב בארגון קבוצות הנוער ובתנועת הצופים של מחלקת התרבות בקהילה היהודית בודה. הוא עצמו השתתף בכמה מפגשים ושימש גם כרב מחנה. הוא ארגן אוניברסיטה פתוחה יהודית, שבמסגרתה הוא עצמו נשא הרצאות רבות. כתביו פורסמו באופן קבוע בכתב העת סקירה יהודית-הונגרית, ב"חיים יהודיים" וכתבי עת אחרים. הוא גורש לשירות העבודה (עבודות כפייה לגברים יהודים במסגרת הצבא ההונגרי) בשנת 1942 ולאחר מכן גורש למחנה הריכוז בוכנוולד, שם מצא את מותו.
לוח זיכרון נחנך לזכרו בבית הקברות היהודי של אובודה.
משפחתו

אשתו ז'וז'ה קלמן (1912–2003), הייתה מורה ללימודי דת ומורה בתיכון, בתו של הרב הראשי אדן קלמן, איתה התחתן ב-30 באוקטובר 1935 בבודפשט. בתם אנה וידור (1936)
כתביו

פאל וידור: ספר השבת. יבנה 8. יודאיקה
אליהו בגלימה-1935
ההיסטוריה של חוג האימון העצמי של בית המדרש לרבנים בבודפשט-1928
לקריאה נוספת

נתוניו בקטלוג המוזיאון הספרותי פטפי
אבותינו הגדולים: ד"ר הרב פאל וידור (1945-1909)Mazsihisz.hu
פאל וידור - אנדרטה (אוניברסיטת אטווש לוראנד)
ספר השבת-With songs, pictures, extracts. Javne könyvek 3. Magyar Zsidók Pro Palesztina Szövetsége Budapest. 152 p.
הערות שוליים

↑  "Születési bejegyzése a Budapest VII. kerületi polgári születési akv. 494/1909. folyószáma alatt".
↑  "Szülei házasságkötési bejegyzése a Budapest VII. kerületi polgári házassági akv. 248/1908. folyószáma alatt".
↑  "Házasságkötési bejegyzése a Budapest X. kerületi polgári házassági akv. 533/1935. folyószáma alatt".
| --- | --- |
בקרת זהויות :  NLI: 987007269592005171  GND: 138206767  ISNI: 0000 0000 7885 2968  LCCN: no2012009584  VcBA: 495/257200  VIAF: 88257517   WorldCat (עם VIAF): 88257517
פי החירות

מפה של נדודי בני ישראל משנת 1641
פִּי הַחִירֹת - התחנה השלישית של בני ישראל בדרכם מארץ מצרים לארץ כנען. לפי התורה, המקום נמצא "בין מיגדול ובין הים לפני בעל צפון", ופירוש השם הוא "בפתח מקום הנקרא חירות".
המקום מזוהה עם תעלת מים שהמצרים חפרו זמן רב לפני יציאת בני-ישראל ממצרים, תעלה זו שימשה בתור גבול ונקראה במצרית "המים המפרידים".
על פשר השם הזה כתבו במכילתא "מה חירות הללו לא היו משופעות אלא גדודיות ולא היו תרוטות אלא מוקפות, ולא היו עגולות אלא מרובעות, ולא היו מעשה אלא מעשה שמים, ועיניים היו להם לפתחם כמין זכר וכמין נקבה" כלומר אלו מין בורות עם פתחים מרובעים ומאוזנים, שנעשו על ידי שמים, והיו להם שני פתחים כמו זכר ונקבה.
בתרגום השבעים ליוונית פירשו פי החירות = "רינוקורורה". רינו = אף, קורורה = כרות. כנראה הבינו החכמים שפי = אף והחירות = כרות. ולכן תרגמו כך ליוונית. היום רינוקורורה (אנ') מזוהה עם אל עריש.
במצרית עתיקה פי = בית וחירה = אובליסק, מכאן שפי החירות = בית האובליסקים. המחצבה שממנה חצבו את האובליסקים במצרים.
הערות שוליים

↑  השוו ביציאת מצרים בספר שמות, פרק י"ד, פסוק ב' מול פרשת מסעי בספר במדבר, פרק ל"ג, פסוק ז'.
↑  כמו בפסוק "ויסעו מפני החירות" (ספר במדבר, פרק ל"ג, פסוק ח'), כשהמילה "מפני" מתחלפת עם המילה "מלפני".
↑  כמו כן, באכדית פירוש המילה "חירת" היא תעלה.
| 0 | 1 | 2 |
| --- | --- | --- |
| קודמת: איתם | נדודי בני ישראל במדבר | הבאה: מגדול |
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
עיבוד תנועות מקוון

עיבוד תנועות מקוון (באנגלית: Online Transaction Processing או בקיצור OLTP) הוא עיבוד תנועות המתבצע על ידי משתמשים העובדים בעבודה אינטראקטיבית מול המערכת. למשל: פקידי בנק ולקוחות בנק המבצעים פעולות בחשבונות באמצעות האינטרנט או עובדי חברת תעופה או סוכני נסיעות המבצעים הזמנת כרטיסי טיסה. יחידת העבודה הבסיסית בעיבוד מסוג זה נקראת טרנזקציה.
עיבוד תנועות מקוון מאופיין במספר רב של משתמשים העובדים במקביל ובניגוד לעיבוד באצווה מספר המשתמשים בזמן נתון וסוג העבודה אינם צפויים מראש.
מאפיינים

בגלל העבודה האינטראקטיבית של משתמשים מול מערכות מסוג זה נדרשת שמירה על זמני תגובה קצרים ויציבים, בשונה מעיבוד באצווה בו מנסים להשיג תפוקה מקסימלית מהמחשבים.
על מנת להבטיח שלמות נתונים בסיום תקין של טרנסקציה מתבצעת פעולה של Commit, כלומר: אישור כתיבת כל המידע הקשור בה. במקרה של סיום לא תקין מבוטלים כל הנתונים הקשורים בטרנסקציה באמצעות פעולת Rollback.
מסיבות טכניות קיים קושי בביצוע סדרתי רציף של עבודת משתמש בסביבה מרובת משתמשים במקביל, לפיכך במקרה של הפסקת עבודת משתמש נדרשת שמירת מצב עבודתו, לפרק הזמן הקצר עד להמשך עבודתו. כאשר מתחדשת העבודה משוחזר מצב עבודתו. קיימות שתי תפיסות לשמירת המצב: stateful בה מוצר התשתית לניהול העבודה המקוונת מבצע את שמירת המצב ו-stateless בה האחריות היא על המערכת הישומית. השיטה השנייה מאפשר מדרגיות (Scalability) גדולה יותר ואופיינית לעבודה בהיקפים גדולים באינטרנט.
מוצרים

מוצרי התשתית מספקים מגוון רחב של שירותים לתמיכה בניהול עיבוד תנועות מקוון, כגון: רישום ביומן (Log), דווח מצב, אופטימיזציית ביצועים, טיפול בתקלות. ניתן להתייחס אליהם כמעין מערכת הפעלה העובדת תחת מערכת ההפעלה של שרתים.
קיימים שני סוגים של מוצרי תשתית התומכים בעיבוד תנועות מקוון:
מוניטורי טרנסקציות מסורתיים שהנפוצים ביותר הם: CICS ו-IMS/DC של חברת י.ב.מ במערכת ההפעלה z/OS ובמערכת ההפעלה VSE ו-Tuxedo של חברת Oracle תחת מערכות ההפעלה Windows, UNIX ולינוקס. מוצר נוסף MTS של חברת מיקרוסופט, חדל להתקיים כמוצר עצמאי והפך לרכיב בתוך מערכת ההפעלה Windows.
שרתי יישומים או באנגלית Application Servers מודרניים שנבנו מראש גם לעבודה בסביבה מבוזרת ובסביבת אינטרנט.
שרתי היישומים מסוג זה הנפוצים ביותר עובדים בסביבת JEE או בסביבת Net.. בסביבת JEE הנפוצים ביותר הם WebSphere Application Server של י.ב.מ ו WebLogic של חברת Oracle.
ראו גם

מערכת עיבוד תנועות
עיבוד באצווה
עיבוד תנועות